钦定古今图书集成/明伦汇编/氏族典/第268卷 > 王旭
## 钦定古今图书集成/明伦汇编/氏族典/第268卷 > 王旭

按《宋史王祜传》：祜子旭，字仲明，以荫补太祝，尝知缑
氏县，时官邻邑者多贪猥，民有“‘永宁三䦆，缑氏一镰’
之谣。又知雍丘县，三迁至殿中丞。自旦居宰府，旭以
嫌不任职。王矩尝荐旭材，真宗召旦谓曰：‘前代弟兄
同居要地者多矣，朝廷任才，岂以卿故屈之邪’？”命授
京府推官，旦固辞，改判南曹，出知颍州。大中祥符间，
旦既薨，旭扬历中外，卓有政绩，由兵部郎中出知应
天府，卒。子质。